**Dôvodová správa**

Sociálne služby vo Face Clube, ako nízkoprahovej sociálnej službe pre deti a rodinu sa poskytujú od 01.01.2012.

Nízkoprahová sociálna služba pre deti a rodinu sa poskytuje fyzickej osobe v nepriaznivej sociálnej situácii, ktorá je ohrozená sociálnym vylúčením alebo je obmedzená schopnosti spoločensky sa začleniť a samostatne riešiť svoje problémy pre svoje životné návyky, spôsob života, závislosť od návykových látok alebo návykových škodlivých činností.

Viac ako 12 mesiacov uvedená služba neplní definíciu a štandardy kvality sociálnej služby podľa platnej legislatívy, nakoľko sa rozšírila a zmenila cieľová skupina fyzických osôb, ako aj aktivity a projekty viazané a zamerané najmä na prácu s mládežou mesta a mestskej časti Spišská Belá, bez ohľadu na ich aktuálnu situáciu.

Aktuálne nemáme žiadneho zamestnanca na vykonávanie práce nízkoprahovej sociálnej služby.

Odborní zamestnanci práce s mládežou vykonávajú rôzne aktivity na základe už schválených projektov v rámci príbuzného odvetia sociálnej služby a to pre širšiu verejnosť.

Vychádzajúc z uvedených skutočností zastávame názor, že výmaz uvedenej sociálnej služby z registra poskytovateľov sociálnych služieb na Prešovskom samosprávnom kraji je legitímny.

Všetky súčasné aktivity a projekty Face Clubu budú naďalej realizované bez zmeny, ale len ako služba Mesta Spišská Belá.

**Paragrafové znenie zákona č. 448/2008 Z. z.** o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, na základe ktorého Face Club, ako nízkoprahová sociálna služba pre deti a rodinu neplní definíciu a štandardy uvedenej služby podľa tohto zákona

**§ 28 Nízkoprahová sociálna služba pre deti a rodinu**

1. Nízkoprahová sociálna služba pre deti a rodinu sa poskytuje fyzickej osobe v nepriaznivej sociálnej situácii podľa **§ 2 ods. 2 písm. b**) a jej rodine.
2. V rámci nízkoprahovej sociálnej služby pre deti a rodinu sa
3. poskytuje
4. sociálne poradenstvo,
5. sociálna rehabilitácia,
6. preventívna aktivita,
7. zabezpečuje
8. pomoc pri uplatňovaní práv a právom chránených záujmov,
9. pomoc pri príprave na školské vyučovanie a sprevádzanie dieťaťa do a zo školy a školského zariadenia,
10. záujmová činnosť.

**§ 2 ods. 2 písm. b)**

Nepriaznivá sociálna situácia podľa tohto zákona je ohrozenie fyzickej osoby sociálnym vylúčením alebo obmedzenie jej schopnosti sa spoločensky začleniť a samostatne riešiť svoje problémy pre svoje životné návyky, spôsob života, závislosť od návykových látok alebo návykových škodlivých činností,

**§ 68 ods. 1 písm. f**

**(1)** Vyšší územný celok rozhodne o výmaze z registra, ak poskytovateľ sociálnej služby neposkytoval sociálnu službu dlhšie ako 12 po sebe nasledujúcich mesiacov

**Dňa 28.04.2011 bolo Uznesením č. 66/2011 schválené Mestským zastupiteľstvom Spišská Belá Nízkoprahové denné centrum pre deti a rodinu „FACE CLUB“, ako sociálna služba.**